# Uradni list C 358A/7. s

| | ISSN 1977-1045 |
| --- | --- |
| Uradni list
  Evropske unije | C 358A |
| | |
| Slovenska izdaja | Informacije in objave | Letnik 647. september 2021 |

ISSN 1977-1045

Uradni list

Evropske unije

C 358A

Slovenska izdaja

Informacije in objave

Letnik 647. september 2021

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2021/C 358 A/01 | Generalni sekretariat – Objava prostega delovnega mesta člana/članice Odbora za regulativni nadzor v razredu AD 14 (glavni svetovalec / glavna svetovalka) – Zaposlitev začasnega uslužbenca / začasne uslužbenke na podlagi člena 2(a) Pogojev za zaposlitev drugih uslužbencev Evropske unije – COM/2021/10406 | 1 |

Vsebina

Stran

V   Objave

UPRAVNI POSTOPKI

Evropska komisija

2021/C 358 A/01

Generalni sekretariat – Objava prostega delovnega mesta člana/članice Odbora za regulativni nadzor v razredu AD 14 (glavni svetovalec / glavna svetovalka) – Zaposlitev začasnega uslužbenca / začasne uslužbenke na podlagi člena 2(a) Pogojev za zaposlitev drugih uslužbencev Evropske unije – COM/2021/10406

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 7.9.2021 | SL | Uradni list Evropske unije | CA 358/1 |
| --- | --- | --- | --- |

7.9.2021

SL

Uradni list Evropske unije

CA 358/1

---

Generalni sekretariat

Objava prostega delovnega mesta člana/članice Odbora za regulativni nadzor v razredu AD 14 (glavni svetovalec / glavna svetovalka)

Zaposlitev začasnega uslužbenca / začasne uslužbenke na podlagi člena 2(a) Pogojev za zaposlitev drugih uslužbencev Evropske unije

COM/2021/10406

(2021/C 358 A/01)

Predstavitev delodajalca

Odbor za regulativni nadzor (v nadaljnjem besedilu: ORN ali Odbor) je bil ustanovljen leta 2015 s sklepom predsednika Evropske komisije (1), kakor je bil nazadnje spremenjen leta 2020 (2). ORN s preverjanjem kakovosti ocen učinka, naknadnih vrednotenj in preverjanj ustreznosti ter izdajo mnenj o povezanih osnutkih poročil prispeva k politiki Evropske komisije za boljše pravno urejanje. Besedila, ki se predložijo ORN, so večinoma v angleščini in v angleščini se o njih večinoma tudi razpravlja.

Odbor za regulativni nadzor ima šest članov in članic ter predsednika oziroma predsednico. Članstvo v ORN pomeni zaposlitev s polnim delovnim časom. Trije člani oziroma članice ORN, ki se zaposlijo, niso iz služb Evropske komisije, preostali trije pa so izbrani in imenovani znotraj Evropske komisije. Zunanji člani oziroma članice so izbrani na podlagi dokazanega akademskega znanja s področja ocen učinka, naknadnih vrednotenj in regulativne politike na splošno, in sicer v makroekonomiji, mikroekonomiji ter socialni in okoljski politiki.

Vsi člani in članice ORN za Odbor delajo s polnim delovnim časom za triletno obdobje brez možnosti podaljšanja. To obdobje se lahko izjemoma podaljša za največ eno leto, če je to potrebno za zagotovitev neprekinjenega delovanja Odbora, njegove uravnotežene sestave iz notranjih in zunanjih članov in članic ali njegove polne zmogljivosti v času izjemno visoke delovne obremenitve. Vsi člani in članice ORN upravno spadajo pod Generalni sekretariat Evropske komisije. Delujejo v skladu s Kadrovskimi predpisi za uradnike Evropske unije in Pogoji za zaposlitev drugih uslužbencev Evropske unije (3) ter kodeksom dobrega ravnanja javnih uslužbencev Evropske komisije. Ti dokumenti določajo stroga pravila o etiki, zaupnosti in nasprotju interesov, ki so zlasti relevantna in pomembna v zvezi z dejavnostmi ORN. V skladu s Pogoji za zaposlitev drugih uslužbencev Evropske unije lahko člani in članice Odbora v času svojega mandata objavljajo prispevke, če to ne vpliva na njihovo delo.

Delovno mesto

Razpisano je zahtevno delovno mesto člana oziroma članice Odbora za regulativni nadzor, ki vključuje naslednje posebne naloge:

| — | ocenjevanje kakovosti predloženih poročil o vrednotenjih in preverjanjih ustreznosti obstoječih politik ter ocenah učinka, pripravljenih v podporo novim političnim pobudam Evropske komisije, |
| --- | --- |

—

ocenjevanje kakovosti predloženih poročil o vrednotenjih in preverjanjih ustreznosti obstoječih politik ter ocenah učinka, pripravljenih v podporo novim političnim pobudam Evropske komisije,

| — | sodelovanje pri pripravi mnenj o predloženih poročilih o ocenah učinka, vrednotenjih in preverjanjih ustreznosti ter priporočil za njihovo izboljšavo, |
| --- | --- |

—

sodelovanje pri pripravi mnenj o predloženih poročilih o ocenah učinka, vrednotenjih in preverjanjih ustreznosti ter priporočil za njihovo izboljšavo,

| — | svetovanje pod vodstvom predsednika oziroma predsednice posameznim službam Evropske komisije o uporabi in razlagi ustreznih smernic pri posebno zahtevnih ocenah in vrednotenjih ter po potrebi o metodoloških vprašanjih. |
| --- | --- |

—

svetovanje pod vodstvom predsednika oziroma predsednice posameznim službam Evropske komisije o uporabi in razlagi ustreznih smernic pri posebno zahtevnih ocenah in vrednotenjih ter po potrebi o metodoloških vprašanjih.

Profil kandidata/kandidatke (merila za izbor)

Od kandidata ali kandidatke pričakujemo dinamičnost in izredno strokovnost ter izpolnjevanje naslednjih meril za izbor:

Osebnostne lastnosti

| — | Odlične spretnosti ustnega in pisnega komuniciranja za učinkovito in tekoče navezovanje stikov, komunikacijo in sodelovanje z notranjimi in zunanjimi deležniki ter zastopanje Evropske komisije v zunanjih forumih. |
| --- | --- |

—

Odlične spretnosti ustnega in pisnega komuniciranja za učinkovito in tekoče navezovanje stikov, komunikacijo in sodelovanje z notranjimi in zunanjimi deležniki ter zastopanje Evropske komisije v zunanjih forumih.

Strokovne spretnosti in izkušnje

| — | Posebno strokovno znanje na enem ali več od naslednjih področij: makroekonomija, mikroekonomija, socialna politika in okoljska politika, |
| --- | --- |

—

Posebno strokovno znanje na enem ali več od naslednjih področij: makroekonomija, mikroekonomija, socialna politika in okoljska politika,

| — | dokazano znanje in kompetence na področju postopkov in metodologij regulativne politike, ocen učinka ali naknadnega vrednotenja, kar izkazujejo vidni znanstveni dosežki, zlasti objave v ustreznih publikacijah, |
| --- | --- |

—

dokazano znanje in kompetence na področju postopkov in metodologij regulativne politike, ocen učinka ali naknadnega vrednotenja, kar izkazujejo vidni znanstveni dosežki, zlasti objave v ustreznih publikacijah,

| — | zelo dobro poznavanje politik in postopkov odločanja EU, vključno s politiko Evropske komisije o boljšem pravnem urejanju. |
| --- | --- |

—

zelo dobro poznavanje politik in postopkov odločanja EU, vključno s politiko Evropske komisije o boljšem pravnem urejanju.

Vodstvene spretnosti / spretnosti svetovanja na visoki ravni

| — | Dobre analitične spretnosti in zelo dobro strateško razmišljanje, |
| --- | --- |

—

Dobre analitične spretnosti in zelo dobro strateško razmišljanje,

| — | zelo dobre koordinacijske spretnosti. |
| --- | --- |

—

zelo dobre koordinacijske spretnosti.

Pogoji za prijavo

V fazi izbora bodo upoštevani tisti kandidati in kandidatke, ki bodo do roka za prijavo izpolnjevali naslednje formalne pogoje:

| — | državljanstvo: imeti morajo državljanstvo države članice Evropske unije, |
| --- | --- |

—

državljanstvo: imeti morajo državljanstvo države članice Evropske unije,

| — | visokošolska izobrazba ali diploma: imeti morajo:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja vsaj štiri leta, ali |
| --- | --- | --- |

—

visokošolska izobrazba ali diploma: imeti morajo:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja vsaj štiri leta, ali

| — | raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta. Te enoletne delovne izkušnje se ne štejejo v izkušnje po pridobitvi diplome, ki se zahtevajo v nadaljevanju; |
| --- | --- |

—

raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta. Te enoletne delovne izkušnje se ne štejejo v izkušnje po pridobitvi diplome, ki se zahtevajo v nadaljevanju;

| — | delovne izkušnje: imeti morajo vsaj 15 let delovnih izkušenj po pridobitvi diplome (4) na ravni, za katero so usposobljeni po zgoraj navedeni izobrazbi, |
| --- | --- |

—

delovne izkušnje: imeti morajo vsaj 15 let delovnih izkušenj po pridobitvi diplome (4) na ravni, za katero so usposobljeni po zgoraj navedeni izobrazbi,

| — | svetovalne izkušnje: vsaj pet let delovnih izkušenj po pridobitvi diplome mora biti pridobljenih na visokem svetovalnem položaju (5) na področju, relevantnem za to delovno mesto, |
| --- | --- |

—

svetovalne izkušnje: vsaj pet let delovnih izkušenj po pridobitvi diplome mora biti pridobljenih na visokem svetovalnem položaju (5) na področju, relevantnem za to delovno mesto,

| — | jeziki: temeljito morajo obvladati enega od uradnih jezikov Evropske unije (6) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku, |
| --- | --- |

—

jeziki: temeljito morajo obvladati enega od uradnih jezikov Evropske unije (6) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku,

| — | starostna omejitev: v času triletnega mandata morajo biti mlajši od običajne upokojitvene starosti, ki jo uradnice in uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (7)). |
| --- | --- |

—

starostna omejitev: v času triletnega mandata morajo biti mlajši od običajne upokojitvene starosti, ki jo uradnice in uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (7)).

Izbor in imenovanje

Evropska komisija bo glavnega svetovalca oziroma svetovalko – člana oziroma članico Odbora za regulativni nadzor – izbrala in imenovala v skladu s svojimi postopki za izbor in zaposlovanje (glej dokument o politiki glede visokih uradnikov – Compilation Document on Senior Officials Policy (8)).

V tem izbirnem postopku bo Evropska komisija ustanovila predizbirno komisijo. Ta komisija bo preučila vse prijave, opravila prvo preverjanje izpolnjevanja pogojev za prijavo in opredelila kandidate oziroma kandidatke, katerih profil bo najbolj ustrezal navedenim merilom za izbor in ki bodo lahko povabljeni na razgovor s predizbirno komisijo.

Na podlagi opravljenih razgovorov bo predizbirna komisija pripravila ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja (v nadaljnjem besedilu: Posvetovalni odbor za imenovanja) opravil dodatne razgovore. Ta odbor bo ob upoštevanju ugotovitev predizbirne komisije izbral kandidate oziroma kandidatke, ki bodo povabljeni na razgovor.

Kandidati in kandidatke, povabljeni na razgovor s Posvetovalnim odborom za imenovanja, se bodo udeležili celodnevnega preverjanja vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerni za opravljanje funkcije glavnega svetovalca oziroma svetovalke – člana oziroma članice Odbora za regulativni nadzor.

S kandidati oziroma kandidatkami z ožjega seznama Posvetovalnega odbora za imenovanja bo opravil razgovor član Evropske komisije, pristojen za boljše pravno urejanje (9).

Po teh razgovorih bo Evropska komisija sprejela odločitev o imenovanju.

Izbrani kandidat ali kandidatka mora imeti izpolnjene vse zakonske obveznosti glede služenja vojaškega roka ter biti moralno primeren/primerna in fizično sposoben/sposobna za opravljanje predvidenih nalog.

Izbrani kandidat ali kandidatka mora imeti veljavno potrdilo svojega nacionalnega varnostnega organa za dostop do tajnih podatkov ali možnost, da ga pridobi. Dovoljenje za dostop do tajnih podatkov je upravni sklep, ki se izda na podlagi varnostnega preverjanja, ki ga opravi pristojni nacionalni varnostni organ v skladu z veljavnimi nacionalnimi varnostnimi predpisi, in ki potrjuje, da se osebi lahko dovoli dostop do tajnih podatkov do določene stopnje tajnosti. (Kandidat oziroma kandidatka ne more sam oziroma sama začeti postopka za izdajo tega dovoljenja; to lahko stori le delodajalec.)

Do pridobitve dovoljenja za dostop do tajnih podatkov s strani zadevne države članice in dokončanja zadevnega postopka za pridobitev dovoljenja z zakonsko predpisano seznanitvijo, ki jo organizira direktorat Evropske komisije za varnost, zadevni kandidat oziroma kandidatka ne more dostopati do tajnih podatkov EU s stopnjo tajnosti CONFIDENTIEL UE/EU CONFIDENTIAL ali višje niti se udeleževati sestankov, na katerih se razpravlja o takšnih tajnih podatkih EU.

Enake možnosti

Evropska komisija si v skladu s členom 1d kadrovskih predpisov prizadeva izpolniti strateški cilj doseganja enakosti spolov na vseh vodstvenih ravneh do konca svojega sedanjega mandata in izvaja politiko enakih možnosti, ki spodbuja prijave, ki bi lahko prispevale k večji raznolikosti, enakosti spolov in splošnemu geografskemu ravnotežju.

Pogoji zaposlitve

Plača in pogoji zaposlitve so določeni v kadrovskih predpisih.

Uspešni kandidat ali kandidatka se zaposli kot začasni uslužbenec oziroma začasna uslužbenka v razredu AD 14 ter glede na obseg delovnih izkušenj razvrsti v stopnjo 1 ali 2 navedenega razreda. Gre za začasno zaposlitev za tri leta, ki se lahko izjemoma podaljša za največ eno leto.

Po kadrovskih predpisih morajo vsi novozaposleni uspešno opraviti devetmesečno poskusno dobo.

Kraj zaposlitve je Bruselj, Belgija, kjer je sedež Odbora za regulativni nadzor.

Delovno mesto je na voljo od 1. aprila 2021.

Neodvisnost in izjava o interesih

Od glavnega svetovalca oziroma glavne svetovalke se pred prevzemom dolžnosti zahteva izjava o zavezanosti neodvisnemu delovanju v javnem interesu ter o kakršnih koli interesih, ki bi lahko vplivali na njegovo oziroma njeno neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletnem mestu in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF, po možnosti v obliki življenjepisa Europass (10), in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije. Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu.

Rok za prijavo

Rok za prijavo je 4. oktober 2021 do 12. ure (opoldne) po srednjeevropskem času; po tem prijave ne bodo več mogoče.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo različnih izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da se osebni podatki kandidatk in kandidatov obdelujejo v skladu z Uredbo (EU) 2018/1725 Evropskega parlamenta in Sveta (11). To velja zlasti za zaupnost in varnost takih podatkov .

---

(1)  Sklep C(2015) 3263 z dne 19. maja 2015 o ustanovitvi neodvisnega Odbora za regulativni nadzor.

(2)  Sklep P(2020) 2 z dne 23. januarja 2020 o neodvisnem Odboru za regulativni nadzor.

(3)  https://eur-lex.europa.eu/legal-content/SL/TXT/?uri=CELEX:01962R0031-20140701

(4)  Delovne izkušnje se upoštevajo samo, če predstavljajo dejansko delovno razmerje, ki je opredeljeno kot dejansko, plačano delo zaposlene osebe (ne glede na vrsto pogodbe) ali ponudnika storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust / starševski dopust / posvojiteljski dopust se upošteva, če se je uveljavljal v okviru pogodbe o zaposlitvi. Doktorski študij, tudi neplačan, je izenačen z delovnimi izkušnjami, vendar se priznajo največ tri leta, če je bil uspešno zaključen. Dano obdobje se lahko šteje samo enkrat.

(5)  Kandidati in kandidatke morajo v življenjepisu za vsa leta, v katerih so pridobili svetovalne izkušnje, jasno navesti: (1) naziv in vlogo položajev, (2) natančno področje in raven položajev v organizaciji (število hierarhičnih ravni nad posameznim položajem in pod njim), (3) hierarhijo odgovornosti za vsak položaj.

(6)  https://eur-lex.europa.eu/legal-content/SL/TXT/?uri=CELEX:01958R0001-20130701

(7)  https://eur-lex.europa.eu/legal-content/SL/TXT/?uri=CELEX:01962R0031-20140701

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (na voljo samo v angleščini).

(9)  Razen če zadevni član Evropske komisije v skladu s sklepoma Komisije z dne 5. decembra 2007 (PV(2007) 1811) in 30. septembra 2020 (PV(2020) 2351) to nalogo prenese na drugega člana ali članico Evropske komisije.

(10)  Informacije o pripravi življenjepisa Europass so na voljo na: https://europa.eu/europass/sl/create-europass-cv.

(11)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---